Més de 4.000 persones menjen arròs amb fesols i naps en la Festa del Porrat
30/04/2007 9:42:00

# Més de 4.000 persones menjen arròs amb fesols i naps en la Festa del Porrat

*   30/04/2007 9:42:00
*   [Imprimir](#)
*   Compartir
*    https://www.alaquas.org/documento.asp?id\_do=10111

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10111%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%204.000%20persones%20menjen%20arr%C3%B2s%20amb%20fesols%20i%20naps%20en%20la%20Festa%20del%20Porrat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10111/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10111/10111_Form_4.jpg)](https://www.alaquas.org/ficheros/documentos/2007/2/10111/10111_Form_10.jpg "<a href='https://www.alaquas.org/ficheros/documentos/2007/2/10111/10111_Form_10.jpg' target=_blank><i class='fa fa-external-link' aria-hidden='true'></i>.Més de 4.000 persones menjen arròs amb fesols i naps en la Festa del Porrat</a>")

Les racions van repartir-se el passat diumenge 29 d'abril de mans de l'Ordre Mínima Seglar i l'associació cultural Penya El Foc 2000

Amb la companyia del bon oratge, Alaquàs va viure el passat diumenge 29 d'abril la celebració central de la Festa del Porrat, quant a activitats lúdiques es refereix. Es tracta del repartiment de racions d'arròs amb fesols i naps, plat típic de l'Horta, que enguany va superar novament la participació d'anteriors edicions ja que més de 4.000 veïns i veïnes van poder menjar aquest plat servit en una tradicional cassoleta, amb una cullera de fusta i acompanyat d'un panet.

El repartiment va començar a les 14 hores, una vegada van ser beneïdes les calderes amb el menjar. L'Alcalde d'Alaquàs, Jorge Alarte, va estar present en la multitudinària activitat i va repartir junt els organitzadors les racions.

La preparació de tanta quantitat de fesols i naps ha estat llargament organitzada per l'Orde Mínima Seglar i l'associació cultural Penya El Foc 2000. Dissabte 28 d'abril, a partir de les 19 hores de la vesprada, es va realitzar la pelada dels diferents ingredients que composen el plat. Quilos i quilos de verdures que van estar preparant durant més de dues hores desenes de persones tant de l'organització com col·laboradors que van apropar-se per participar en la curiosa activitat.

Ja el mateix diumenge, 29 d'abril, les calderes van començar-se a cuinar des de les 8 hores del matí. Un llarg procés d'elaboració que va culminar amb el repartiment de l'arròs. Es tracta d'una de les activitats més populars entre la població i que, a més, compta amb una llarga tradició que es va perdre durant molts anys però que han recuperat els actuals organitzadors amb gran èxit d'acollida.